LidanRubinov/Halacha-QA huggingface dataset:
שאלה: תחרות לגיטימית או גזל פרנסה: אני עובד כאיש מכירות. במסגרת התפקיד אני אחראי על איזור מסוים עליו אני מופקד ומאיזור זה עלי להיפגש עם לקוחות על מנת לבצע עיסקאות. לא אחת קורה שאני מציע עיסקה ללקוח שיש לו כבר עיסקה עם חברה מתחרה ובכך גורם להפסקת מתן השירות של החברה המתחרה. מדובר בעיסקה שהיא לא חד פעמית, אלא עיסקאות שתמיד נדרשות מפני שמדובר בשירות שלעיתים עלותו הכספית גבוהה מאד. לפני כל עיסקה אני נותן הצעה שבעקבותיה אני עלול לזכות בעיסקה ובכך לבטל הסכם קיים של הלקוח עם החברה המתחרה. זוהי הדרישה ממני בעבודה, ללכת ללקוחות גם של חברות מתחרות ובכך לגרום להם לעבוד איתנו. אציין שזו גם תכליתם של החברות המחרות והן נוהגות באותו אופן. שאלותי: 1. האם מה שאני עושה הוא בבחינת גזל פרנסה של חברה מתחרה? 2. אני אישית לא מרגיש נוח עם זה. אך זו עבודה נוחה עם תנאים לא רעים. האם עלי להישאר בעבודה זו? 3. האם יש דרך שאוכל להמשיך במצב כזה? אני לא צעיר והאפשרויות שלי הן לא רבות, מה גם שזהו תחום שעסקתי בו שנים רבות (הכוונה לתחום המכירות) 4. האם יש דינים שאוכל ללמוד בנושא זה שיאירו את עיני איך לנהוג? אודה לכם על תשובה מפורטת.
תשובה: מותר להיות סוכן בחברות כאלו, אשר צורת העבודה המקובלת בין החברות העוסקות בתחום היא לעבור ולשכנע לקוחות לעבור לחברה שלך על ידי מבצעים וכדומה (אך בתחומים שצורת עבודה זו איננה מקובלת אסור). אע"פ שבאופן פשוט היינו אמורים לאסור דבר כזה משום איסור "עני המהפך בחררה" (המוזכר בתחילת פרק שלישי בקידושין) או משום איסור "יורד לאומנותו חברו" (המוזכר בפרק שני בבבא בתרא) מכל מקום נראה להתיר למעשה על פי הנימוקים שלהלן: א- אם אתה כסוכן לא תעשה זאת, ישנו סיכוי סביר שיבוא משהו מחברה נוספת ויעשה זאת, ואם כן קשה לראות בך כפוגע בחברה הראשונה שבה נמצא הלקוח, שהרי הם "פגיעים" בכל אופן. ב- הלקוחות רגילים להתנייד באופן חופשי בין החברות השונות, ולכן אין שום בטחון לחברה הראשונה שהלקוח הנוכחי יישאר אצלה, וזו הסיבה שאין לראות בך כיורד לאומנות של חבר שזכה באומנות מסוימת, שהרי הוא לא זכה והלקוח כביכול מופקר ועומד. ג- מכיוון שכך נהוג בשוק אנו חוזרים לכלל שבממון "הכל כמנהג המדינה", וכל הפותח חברה כזו יודע שכך מתנהלות החברות המתחרות, והוא בעצמו חושב גם לפעול באופן דומה. ראוי להוסיף שעל הסוכן העוסק בזה לעבוד בצורה ישרה ולהציג הדברים כהווייתם. הרב חננאל פאטשינו. נ.ב. מאמר מנומק באריכות יופיע אם ירצה ה' באתר "ישיבה."
שאלה: מעשר כספים בשרות לאומי: אני עומדת לעשות בשנה הקרובה שירות לאומי ורציתי לדעת האם אני צריכה לתת מעשר כספים מהמשכורת שאני מקבלת. אני מקבלת משכורת חודשית של 500 ש"ח לצורכי מחייה בסיסים, ולכן השאלה היא, אם זה נחשב משכורת שצריך לתת ממנה מעשר?
תשובה: מצד הדין צריך לתת מעשר כספים גם על הכנסה מהשירות לאומי אבל אם הכסף הזה לא מספיק לך (ביחד עם הכנסות נוספות אם יש) בכדי לחיות בצורה סבירה את פטורה ממעשר כספים. כדאי לתת סכום מסויים לצדקה.
שאלה: סוף העולם מתקרב: אני כבר חודש לא ישן כי שמעתי שסוף העולם יגיע בשנת 2012 ואין לי מושג מה תגובת הרבנים על כך ואם זה אמיתי או לא אני מאוד מפחד אנא הרגע אותי.
תשובה: אין כל יסוד לשמועה הזאת ואתה יכול להרגע. הקב"ה מנהל את העולם והכל לטובה ואין לדאוג כאשר בוטחים בד'. חזק והתחזק.
שאלה: שמיטת כספים על הלוואה ישנה: לפני מספר שנים הלוויתי סכום כסף ללא ריבית. בזמן מתן ההלוואה לא ציינו את מועד הפרעון ולא נתנו דעתינו לשמיטת כספים. איך עלי לנהוג?
תשובה: אתה יכול לכתוב פרוזבול כדי שהחוב לא יישמט.
שאלה: איך לכפר על בן אדם לחברו: כשהייתי קטן, כמעשה קונדס מכוער (שהיום אני אפילו מתבייש להזכר בו) שפכתי דלי מים על אדם ואישתו, שלא הכרתי, והיו בדרכם לבית הכנסת. אינני יודע מי האיש ואפילו האם הוא חי היום. כשאני נזכר במעשה זה היום אני מתבייש כל כך ומפחד מהיום שאתן את הדין בבית דן של מעלה על מעשה כזה! האם אוכל לכפר בחיי על מעשה כזה?
תשובה: אין דרך לכפר באופן ישיר על המעשה. אפשר להתפלל שהנפגע יסלח ולתת צדקה ולנהוג באדיבות יתרה לבריות ולשוב בתשובה לפני ד' וכיון שהיית קטן ד' יסלח לך.
שאלה: בר מצוה באסרו חג פסח: ילד שנולד בחול המועד פסח ורוצים לעשות לו מסיבה כולל שירים וריקודים באיסרו חג של פסח, האם ניתן לעשות?
תשובה: דין איסרו חג כדין שאר ימי הספירה, ולכן כאשר חוגגים סעודת בר מצווה מותר לערוך סעודה אולם ללא ריקודים ותזמורת. אמנם יכולים לסיים מסכת גמרא או סדר משניות בתחילת המסיבה ואז יהיה ניתן להביא תזמורת לפי פוסקים רבים, ויש לסמוך עליהם. הרב יאיר וסרטיל
שאלה: שוכר שנשאר עוד יומיים בדירה: שכרתי דירה אולם עד לתאריך בו רציתי להיכנס היה חודש ימים. (נאלצתי לשכור אותה חודש לפני), השוכר הקודם רצה להישאר בדירה למשך שבועיים תמורת סכום סמלי, וכיון שלא היה לי אופציה יותר טובה הסכמתי. יומיים לפני תום השבועיים ביקש השוכר להישאר לעוד יומיים נוספים. הסכמתי תמורת ת של 100 ש"ח ליום, אולם השכן סרב ואמר שיפנה בזמן. בסוף למרות שלא הודיע לי הוא נשאר עוד יומיים. האם חייב המשוכר לשלם לי, כמה? אציין שבעל הדירה אישר לי להשאיר את המשכיר הישן.
תשובה: אם השווי של שכירות דירה ליום באזור המדובר הוא לפחות מאה שקלים ליום, הרי שעל השוכר הראשון לשלם לשני מאה שקלים ליום, כפי שדרש השוכר השני. (ולא שייך בדין זה הכלל של "זה נהנה וזה לא חסר," משום שהשוכר השני ביקש ממנו שיצא אם לא שישלם, וכפי שנפסק בחו"מ סימן שס"ג.) אם הסכום המקובל הוא פחות, הרי שחייב לשלם לו את המגיע לו על פי המקובל ולא את כל מאה השקלים. הנימוק לדין זה יכול היות משני פנים, כפי המתבאר מקצות החושן בסוף סימן קכ"ט: א- משום שלא היה מעשה קניין, וביותר מהסכום המקובל לא ניתן להתחייב בדיבור. ב- גם אם היה קניין, הרי קניין זה היה באונס משום שלא היה לשוכר הראשון לאן ללכת, וממילא לא חל החיוב. הרב חננאל פאטשינו.
שאלה: לדעת שמצאת את הזיווג הנכון: האם אדם יכול לדעת שמצא את הזיווג הנכון שלו, ואם כן אז איך?
תשובה: ודאי שניתן לבחור בן זוג. זה חלק מהבחירה החופשית. בנושא זה במיוחד יש השגחה פרטית. אולם ההשגחה פרטית מתגלה דרך הבחירה שלנו. אם כן, במי שאדם בוחר זהו האות משמים שזהו זיווגו. כיצד ידע האדם לבחור את בת זוגו. יעצום עיניו וישאל את עצמו, האם זוהי האישה שאתה רוצה לכרות איתה ברית הכי ארוכת טווח מחייך, זו תהיה האישה שתדבר עימה אלפי שעות, זאת תהיה אם בניך וכו'. אם הדברים נראים כך בשכל והלב שמח בה זו בחירתך.
שאלה: הגדרת טורח ציבור: אצלנו בבית הכנסת יש אדם שנותן שיעור בין מנחה לערבית ולפעמים הוא ממשיך עם השיעור גם בזמן שבו צריכה להתחיל תפילת ערבית ואנשים מבקשים ממנו לסיים מהר כדי להתחיל ערבית. שאלתי מישהו מדוע לא נותנים לו לסיים והוא אמר לי שזה טורח ציבור, מה הכוונה טורח ציבור?
תשובה: טורח הציבור פירושו של דבר עיכוב והטרחה שאינה רצויה לציבור. הרי ישנם אנשים שבאים להתפלל ולא לשמוע את השיעור וזמנן דוחק, ואולי גם בין משתתפי השיעור ישנם הממהרים לדרכם, ואז נמצא כי מעביר השיעור עלול לעיתים להטריח את הציבור בדבר שאינו חפץ בו. והיות וציבור הוא דבר מורכב שלא ניתן למדוד אותו וכו' לכן נדרשת זהירות רבה שלא להטריח מפני שגם אם רוב הציבור מוכן למחול ולהמתין אולי ישנם פרטים בתוך הציבור שלא מוחל?! אולם מנגד לכל פרט בפני עצמו ראוי להתרגל שלא להקפיד בזוטות אלא לשמוח בהצלחת השני, בלימודו וכו' ואם אנשים לומדים עוד 2 דקות לשמוח בכך ולא להקפיד.
שאלה: אמירת ברוך שם כבוד מלכותו: אני ממוצא ספרדי ובביקורי בשבת בבית כנסת מהציבור הדתי לאומי שמתי לב שאומרים בערב שבת כשאומרים "אנא בכוח" מסיימים ב"ברוך שם כבוד מלכותו לעולם ועד" בקול רם. אני קיבלתי מרבי שנכון לומר ברוך שם. בקול רם רק ביום כיפור שכן בשאר ימות השנה כולל שבת המלכות נמצאת בגניזו (למביני ח"ן). האם יש יסוד ושורש למנהג זה של הציבור הדתי לאומי?
תשובה: איני מכיר מנהג זה אך צדקת שמלבד ביום הכיפורים אין לומר ברוך שם בקול.
שאלה: ברכה על אוכמניות: מהי ברכתן של האוכמניות cranberry? בברכת חזקו ואמצו יפוצו מעיינותיכם חוצה
תשובה: על אוכמניות (blueberry) מברכים בורא פרי העץ. על cranberry שזה חמוציות מברכים בורא פרי האדמה.
שאלה: שפות ומגדל בבל: ידוע שלאחר מגדל בבל התפצלו השפות ונהיו שונות אחת מהשנייה. האם לפני הקמת המגדל גם החיות דיברו באותה שפה משותפת עם בני האדם? הנחש דיבר עם חווה, הוא אמר לה שכדאי לה לאכול מ"עץ הדעת".
תשובה: סביר להניח שאם היתה שפה משותפת היו מופיעים בתנ"ך (עד תקופת מגדל בבל) סיפורים נוספים על דיבורים בין בני האדם לחיות, וכן היינו שומעים על כך דרך ההיסטוריה הכללית. וכן אנו למדים מ"אור החיים" הקדוש (בראשית פרק ג פסוק א ד"ה ויאמר אל האשה) שהתייחס לדיבורו של הנחש עם חווה, וכתב שהנחש צפצף כשפת הנחשים, ואדם וחווה ידעו להבין זאת, כפי שמצאנו שמסופר על גדולי ישראל שידעו להבין, וכמו למשל על רבן יוחנן בן זכאי שידע להבין אפילו את שפת הדקלים (סוכה כח,א). הרב יאיר וסרטיל
שאלה: לחתום שיש עובד זר לילד: יש לי חבר שיש לו ילד עם תסמונת דאון לאחרונה התקשרה אליו חברה מסוימת של כח אדם לעובדים זרים ובתמורה ל-1000 ש"ח בחודש, הוא צריך לחתום שעובד זר עובד אצלו כל יום, וע"י זה החברה יכולה לאשר עוד עובד זר שיבוא לארץ, אך באמת העובד הזה לא יעבוד עם הילד כלל, האם זה מותר?
תשובה: אני חושב שאדם ישר לא יתן יד לדברים האלה.
שאלה: פתיליות הציצית בגופיה ציצית: אני הולך ביום יום עם גופיה שהיא ציצית, שבכל צד ישנו מעין כיס שבו מכניסים את הפתיליות לפני כביסה. כעיקרון אין לי שימוש בפתיליות שכן אני ספרדי ובתפילה אני עם טלית. האם אוכל להכניס את הפתיליות לכיס הנ"ל לצמיתות ולתפור את הכיס?
תשובה: לא.
שאלה: שמיטת כספים לשאינם עניים: שמיטת כספים מוחקת כידוע לא רק את חובות העניים אלא את חובותיו של כל יהודי גם אם הוא עשיר. אמנם התורה מצווה עלינו לתת הלוואה לעני גם אם קרבה שנת השבע אולם חובותיו של כל יהודי נשמטים. בימינו כמעט כל אדם נוטל הלוואות. ושאלתי היא האם יש התייחסות לאופן בו ניתן לשלב את המצווה בעולם הכלכלי של ימינו. האם ניתן להראות כי אפשר לקיים את מצוות שמיטת הכספים גם כיום. וכיצד זה יועיל לכלכלה? כידוע העולם הכלכלי בימינו מפותח הרבה יותר מאשר זה שהיה בתקופת הלל הזקן. כיצד קיום מצוות שמיטת הכספים (גם ללווים שאינם עניים) יכול דווקא בדור שלנו להוות מרכיב חיוני ומועיל בכלכלת המדינה או שאולי הדור שלנו עדיין לא יכול להתמודד עם קיום המצווה.
תשובה: הסברתי נושא זה באריכות בעתון הצופה לפרשת ראה ובעלוני שבת שונים. אומנם התורה לא הבחינה במפורש בין עשיר לאביון אולם המילה אביון היא מילת המפתח. אחת ממטרות הפרוזבול הייתה לעשות הבחנה זו בין עשיר המסוגל לפרוע את החוב, שאין מצוה לשמט את חובו, לבין אביון שאינו מסוגל. נדיבי ארץ הוציאו פרוזבול מיחוד שבו הלואה לאביונים נשמטת, הוא נמצא בבתי הכנסת.
שאלה: סנדקות ושם לתינוק: שתי שאלות בעניין ברית מילה: אני עתידה ללדת בע"ה נכד ראשון להורי, ונכד 12 לצד בעלי. אנחנו חוזרים בתשובה ושתי משפחותינו חילוניות. הציפיה מצד המשפחה שלי היא שאבי יהיה הסנדק ומוסכם כך גם על משפחת בעלי, אך לא מוסכם על בעלי הרוצה סנדק בעל תורה - ואין כזה במשפחותינו, ויש למצוא רב או תלמיד חכם כזה. בהתאם לכך יש צפי לקרוא לילד על שם הסב מצד בעלי או מצד אבי, אינני מעוניינת באף אחד מהשמות. מה עושים?
תשובה: אכן זו בעיה. אם אפשר היה על ידי נתינת הסנקאות לאביך שיקבל עליו משהו מקיום המצות כמו להניח תפלין או לשמור ממצות שבת זה היה מקל על ההמלצה לתת לאביך את הסנדקאות.
שאלה: גזירת חוטי הציצית: לפי המשנ"ב אין לגזור בסכין או מספרי ברזל את חוטי הציצית לאחר עשייתם. ראיתי שהאחרונים מתירים בסכין מזכוכית או מכסף, דא עקא שזה לא מצוי. גם לחתוך בסכין פלסטיק חד פעמי אינו מעשי כ"כ וגם נראה לי שהתוצאה לא תהיה נאה ואינה בגדר התנאה לפניו במצוות. מה ממולץ לעשות והאם ישנם דעות מקילות שניתן להסתמך עליהן במקרה זה?
תשובה: רוב האחרונים המביאים דין זה נוקטים בלשון של "טוב." כלומר הנהגה נכונה וראויה, אך לא דין של איסור. וזאת משום שציצית דומה למזבח בכך שמאריכה את ימי הילדים, וכמו שבמזבח לא מניפים ברזל עליו בגלל שהברזל מקצר את ימי האדם ואילו המזבח מאריך, כך ראוי גם בציצית. אולם זה לא דין שפוסל את הציצית. לכן, אם אינך מסוגל לחתוך בשניים או בסכין פלסטיק (יש גם מספרי פלסטיק), אתה יכול לסמוך על אותם פוסקים.
שאלה: הנצחת נפטר ששם אימו אינו ידוע: קנינו לבית הכנסת בו אנו מתפללים ספרים לעילוי נשמת אמו של אבי אבל הבעיה שאנו איננו יודעים את שם האמא שלה ודבר זה לא רשום גם במשרד הפנים כאשר אבי הוציא תעודת פטירה, מה רושמים על הספר במקום שם האם במקרה כזה?
תשובה: לרשום את שם האב, ואם זה לא ידוע לרשום רק את שמה. אפשר לכתוב גם את שם המשפחה.
שאלה: כיסוי פיצה במיקרוגל: אם אני מחממת במקרוגל פיצה, הפיצות האלה שמחממים במקרוגל, אז אם אני שמה את הפיצה במקרוגל ושמה אותה בצלחת ומחממת עם השקית שיש מעליה זה מספיק כדי שזה לא יהיה בשר וחלב? (כי אנחנו משתמשים במקרוגל גם לבשרי)
תשובה: כן.
שאלה: כלי אחסון של קפה שלא טבול: במקום עבודתי יש כלי אחסון לקפה, תה וסוכר. הם מזכוכית ואיני יודעת אם הם טבולים. האם מותר לי להכין קפה שחור מהכלי הספק טבול שבמקום עבודתי?
תשובה: כלים שאינם טבולים אינם אוסרים את המאכל שבתוכם, ולכן מותר להשתמש במאכלים שבתוכם, אולם כמובן שאם יש באפשרותך להטבילם, כדאי שתציעי למעסיק להטבילם. הרב יאיר וסרטיל
שאלה: תפילה בארמית בימינו: מדוע בימינו אין שינוי עדכון של הקטעים בתפילה מארמית לעברית? נכון שגם העברית שבתפילה לעיתים לא כ"כ נהירה ומובנת, אבל לפחות שיהיה בעברית! ונכון שהמלאכים לא מבינים וכו, אבל נראה לי שכשיגידו קדיש ביום הזכרון בטקס המרכזי בעברית, אנשים יבינו קצת יותר טוב על מה הם עונים. קידוש ה.
תשובה: רבי עקיבא אמר סייג לתורה מסורת. לא כל דבר תלוי בהבנה האנושית שלנו. לפעמים דווקא הקושי להבין ושמירת האוטנטיות של לשון התורה או לשון התפלה נותן לאנשים תחושה של קודש יותר מאשר אם הכל מובן. יש הבדל בין תפלה שנאמרת ממש בלשון שנאמרה כבר דורות על גבי דורות לבין תפלה מחודשת. אנו במקרים רבים נעדיף את החיבור ושמירת המנהג והמסורת על פני מה שבדיוק מתאים לנו. יש מעלה עצומה בהרגשה שאנו מתפללים בדיוק לפי מה שהתפללו דורות על גבי דורות. קראתי פעם סיפור על יהודי שעלה מארצות המזרח והגיע לנמל בחיפה ושם בתפלה הוא נעמד לומר קדיש ולידו עומד חסיד ואומר קדיש. למרות כל ההבדלים הוא שומע שהבסיס של הקדיש הוא אותו קדיש. זה נתן לו תחושת חיבור לכל העבר ולכל העתיד של עם ישראל. אם אנו נתחיל לשנות את התפילות שנהגו מדורי דורות נפסיד את החיבור הגדול לדורות שקדמו לנו, זה גם יגרום לאיבוד החיבור גם בתוכנו. אחד ישנה את הקדיש לעברית. השני ישנה משהו אחר. אין לנו בינתיים סנהדרין שתוכל לשנות בצורה שתבטיח שהשינוי יתפשט באומה ויחבר את כולם.
שאלה: סירוב פקודה להכניס ציציות למכנסיים באמונים: הבן שלי הוא בהתחלת הטירונות שלו במחלקה של בני"שים (הוא בהסדר). השבוע המפקד שלו (בני"ש בעצמו) החליט לעשות עניין שבאמוני שטח ומטווחים הבחורים צריכים להכניס הציציות שלהם למכנסיים.הבן שלי ועוד בחור אחד סירבו והבנתי שהם שאלו הרב שלהם מהישיבה ויש להם הגיבוי שלו. הבן שלי טוען שאין שום הנחיה מפורשת בנושא בחוקי צה"ל. לפני הגיוס שלו דיברנו על החשיבות של סירוב פקודה במקרים שצריכים. ההתלבטות העיקרי שלי הוא אולי יותר מעשי מהלכתי הטענות בעד הכנסת הציציות לפי הבנתי הם: שיש סכנה מבצעית יש האויב יראה אותם בגלל הלבן של החוטים. או ו לעיתים זה מסוכן, זה מסתבך בנשק או בענפים. נכון לרגע הם רק טירונים אז אין סכנה מבצעית של ממש. והבנתי שבמקרים דומים בעבר עשו פשרה ללפף את ציציותיהם סביב חגורת המדים. עיקר השאלה שלי הוא זה האם יש סכנה של ממש לכן מסיבות פיקוח נפש צריכים לגמיש ולמלא הפקודה (או למצוא פשרה הולמת) או האם מדובר בפקודה שהוא מין "גזירה על דת" לשמה וחייבים לסרב בכל מחיר? אנחנו רוצים לתת לו הגיבוי המלא שלנו אבל כמובן דואגים לו ושלא ישברו אותו אל מלחמות שהם אולי פחות חשובות.
תשובה: יש הנחיה מפורשת לאפשר ללכת עם ציציות בחוץ גם בשעת האימונים. וגם במטווחים תאמרי זאת לבנך הרבנות הצבאית יודעת זאת. כך שמעתי. ישר כח לבנך שעומד על שלו ולא מוותר. כך צריכים לנהוג כל בני הישיבות. ובזכות העמידה על קיום המצוות נזכה לנצח בכל המלחמות.
שאלה: שם לילד על שם אבי המנוח: האם ניתן לקרוא לילד על שם אבי המנוח, ואם כן האם יש צורך להוסיף לשם את השם "חיים"?
תשובה: ודאי שראוי לקרוא על שם האב. אם האב לא נפטר במיתה משונה או בגיל מאד צעיר. אין צורך להוסיף את השם חיים.
שאלה: גזל הבית ספר: במהלך לימודיי בביה"ס, בעוונתי שברתי כמה דברים השייכים לביה"ס. על חלקם הודעתי ע"כ לביה"ס, ומנהל הביה"ס אמר לי שתישלח לי חשבונית הביתה. בפועל, לא נשלחה כלל חשבונית. ועל חלק מהנזקים כלל לא הודעתי, ואיני יודע להעריך שווים. לאחר כמה שנים באתי לביה"ס ודיברתי ע"כ עם רב הביה"ס (אשר אין לו רשות לפסוק), והוא אמר לי שאין אני צריך לשלם כלום משום שהכל מחול מעיקרא וזה אדעתא דהכי שהתלמידים מדי פעם שוברים דברים (אפי במזיד). אמנם לכאורה זוהי טענה תמוהה מאוד, מה גם שלא נראה לי שבסמכותו להחליט כן, שהרי אין זה כספו. לאחר כמה שנים הביה"ס עבר לידי רשת אחרת, ולפני שנתיים נסגר כליל. אנא הורו לי היאך יש לנהוג הלכה למעשה?
תשובה: יש לדון בשני עניינים: א. חובת הת ב. האם יש למי לשלם. א. על נזקים שעשית לפני גיל הבר מצווה אינך חייב לשלם, ועל זה נאמר בגמרא שפגיעת הקטן רעה. (בבא קמא פז.). על נזקים שעשית לאחר גיל בר מצווה אתה חייב לשלם, ואם אינך יודע יש לעשות הערכה הקרובה ביותר למציאות. ב. משאלתך נראה שאין למי לשלם את הנזקים משום שבית הספר ניסגר, ולכאורה זהו גזל שלא ניתן להשיבו. אך ישנה דרך אחרת לתיקון והיא לעשות צרכי רבים, כלומר לגרום לכך שהניזק ייהנה מן הת בדרך עקיפה. למשל, אומרת הגמרא שמי שגזל את הרבים ואינו יודע למי להשיב שיחפור בורות מים לתועלת הרבים ועל ידי כן מסתבר שהניגזל ישתה ממים אלה וייהנה ממעשה הגזלן וכך יצא הגזלן ידי חובת ההשבה. אותו הדבר עליך לעשות, אם אוכלוסיית בית הספר היא קהילה קבועה ניתן לתרום לבית הכנסת של הקהילה ספרי קדש על הסך הנ"ל. אם אין אפשרות לתרום למוסד מעין זה, וכגון שאוכלוסיית תלמידי בית הספר איננה קבועה אין אפשרות לצאת ידי השבה מצד דיני ממונות, והדין חמור מאד לכן מן הראוי לתרום הסכום לצדקה כחלק מדרכי התשובה. הסכום לת הוא כאמור על פי ההערכה, ורק סכום סביר בהתאם ליכולתך ואפשרותך לתת, כתקנת השבין. מקורות: חושן משפט תכד,ח, חו"מ שסו,ב, בבא קמא צה. הרב ניר אביב.
שאלה: גוי של שבת: א. האם מותר להשתמש בגוי של שבת שכבר יודע מה צריך לעשות (וזה לא שאתה מזמין אותו לשתות משהו ואז הוא רואה שיש חושך וכו אלא הוא מכיר את המלאכה וזה כמו בקשה ישירה)? ב. אם מזגן כבה ביום חם למדתי שמותר להגיד לגוי להדליק, אך זה מותר גם אם צריך להרים את הפקק הראשי ובעצם להדליק את המנורות וכל שאר הדברים?
תשובה: אם זה לחולה ניחא אבל לבן אדם בריא ח אמרו שגם אם הוא עשה מעצמו אסור להנות מהמלאכה שהוא עשה, ורק דברים שהוא עשה גם לעצמו מותר להנות מזה. לדוגמא אם הוא הדליק את האור כי הוא צריך לקרוא אז יהיה מותר להשתמש באור הזה אבל אם הוא חמם מים כיון שאפשר להרבות בשיעור אסרו חכמים להנות מזה.
שאלה: המחיר הנקוב נמוך מדי: מי שמוצא במדף החנות מוצר שנקוב עליו מחיר נמוך - שנראה ברור שננקב בטעות ע"י אחד העובדים - האם מותר לקנותו במחיר זה, או שצריך ליידע את המוכר, ורק אם הוא מסכים יקנהו? האם זה משנה, שלפי החוק במדינת ישראל, החנות מחוייבת למחיר הנקוב - אף אם הוא מוטעה?
תשובה: כל בעל עסק במדינת ישראל קבל על עצמו להתנהג בהתאם לחוק, דבר זה נקרא בפינו "מנהג המדינה". לכן, אם על פי החוק המגן על הצרכן חייב בעל עסק למכור לפי המחיר שפירסם אפילו אם טעה, הרי שזה מנהג המדינה שקבל על עצמו בעל העסק מראש, והוא מחוייב למכור במחיר שפורסם. הרב ניר אביב
שאלה: חזרה בתשובה על שקר: לפני כשבועיים נסענו ברכב אשתי, בני ואני. אשתי עמדה עם הרכב עם הפנים לכיוון של "אין כניסה", אך במקום שבו עומדות מכוניות רבות שיוצאות מאותו כביש. נהגת אחרת נסעה לאחור מבלי להסתכל אחורה ופגעה ברכבנו. אציין, שבמקום שעמדנו היו יכולות לעמוד מכוניות אחרות שיוצאות כדין מהאזור ואז היא הייתה פוגעת בהן. כתוצאה מנסיעתה ללא בדיקת השטח מאחור, רכבה נפגע קלות (כך נראה לי, אך לא בטוח שהפגיעה שראיתי היא מפעם זו). יצאתי מהרכב והיא הייתה כעוסה מאד ואף נקטה לשון של איום שממנו חששתי מאחרים שיגיעו. היא אמרה שעמדנו במקום אסור, אחרת היא הייתה רואה אותנו ובהמשך אף טענה בקול ליד אחרים שהיו שם: "הם נכנסו בי". בשלב מסויים, חששתי מתגובתה ומהאיום שלה ואמרתי לה שבאנו מכיוון חוקי. אמירתי הייתה לא נכונה רק כדי לראות כיצד תגיב ולהתחמק ממנה ומכל הבלגן שהחל שם. ולבסוף נמלטנו מהמקום מתוך חשש לאיומיה ומתוך ידיעה אמיתית שאיננו חייבים לה דבר ושכל הסיפור היה באשמתה. גם היום אנו יודעים שאיננו חייבים לה דבר. אולם יש בעייה אחת שמפריעה לי עד מאד והוא שהוצאתי מפי דבר שקר. אומנם באותה סיטואציה הרגשתי שזה "לשנות מפני ה ", אך היום ברור לי שהייתי צריך לומר את האמת יהיה מה שיהיה ואף לבוא לבית דין אם צריך. לפני מספר ימים חזרתי לאותו מקום בניסיון לאתר אותה ולדבר איתה על כל הסיטואציה, ואף פניתי לעובדים במקום (מאפיית יעלה בירושלים) לשאול אם יכולים לאתרה, אך לא הצלחתי בכך. דיברתי גם עם ילדיי על המקרה ועל כך שהתנהגותי הייתה לא נכונה. ברצוני לחזור בתשובה על התנהגותי הלא נכונה. אינני יודע כיצד.
תשובה: את הנעשה אין להשיב. והתיקון לעשות מאמצים לא להכשל שוב בדיבור שאינו נכון. לדבר תמיד רק אמת. ולא לחטט יותר במה שהיה.
שאלה: טלטול פנס בשבת: האם מותר להזיז פנס שעובד על בטריות ולא נכבה או נדלק בעת ההזזה בשבת, האם זה כמו שעון יד?
תשובה: אם צריך את מקומו זה כמו כל כלי שמלאכתו לאיסור ומותר להזיזו לצורך מקומו או גופו.
שאלה: דחיית פדיון הבן: האם ניתן לדחות בכמה ימים את פדיון הבן? מאחר וקשה לתאם את הגעת האורחים מחו"ל וכן יש הורים מבוגרים שחשובה הגעתם לכן אנחנו מבקשים לקבוע תאריך מוסכם בין המוזמנים ומכאן הבקשה לדחיה.
תשובה: לא מקובל לדחות פדיון הבן. זריזים מקדימים למצוות. כאשר יגיעו הקרובים מחו"ל אפשר לעשות להם ואיתם עוד מסיבה להולדת הבן.
שאלה: הערה לגבי שאלה של מנהגי שבת חתן: באחד התשובות הרב כתב, שהתימנים חגגו שבת חתן אחרי החתונה, אבל זה ההפך, התימנים חגגו בשבוע שלפני ובמהלך השבוע עשו את החינה ואת השבת שלפני החתונה ואז הגיע החתונה ושבע ברכות.
תשובה: אך אם אינני טועה הם נוהגים לעשות סעודה חגיגית גם למחרת החתונה וגם בשבעת ימי המשתה כולל שבת חתן.
שאלה: נקב של קוץ באתרוג: מופיע בשו"ע בהלכות אתרוג כי מלכתחילה חסר כלשהו פסול, כמו כן, ניקב במידה ולא חסר ולא הגיע לחדרי הזרע כשר, כמו כן, מופיע כי נקב מקוץ במהלך הגידול אם לא הגליד - פסול מלכתחילה. אני עוסק במיון וקטיף אתרוגים, ובדרך כלל רואים כי הנקב שנוצר ע"י קוץ מביא לכך שהבשר של האתרוג נדחס כלפי פנים - (כלומר בניגוד למצב של חסר שממש נוצר חוסר ע"י שהבשר הוסר מהאתרוג) - אבל עדין קיים חלל קטן כתוצאה מחדירת הקוץ, (ראיתי במ"ב שכדוגמא לניקב שאינו חסר בגודל איסר האיטלקי מובא מקרה של ניקב ע"י יתד רחבה - כלומר זה מוגדר כניקב אבל לא כחסר שאמנם פסול), ושאלתי האם נקב זה של הקוץ נקרא חסר או ניקב שכשר?
תשובה: צריך לדון בכל מקרה לגופו. אם אכן אין שום חסרון ואתה משוכנע שזהו נקב בלבד דינו כדין נקב ולא כדין חסר.
שאלה: ישיבה בסוכה לאשה בטיול: מעשה שהיה. לפני כמה שנים טיילתי בחוהמ"ס במסגרת קבוצה דתית. הובטח לנו סוכה בדרך וכן היה. עם זאת הסוכה צרה הייתה מלהכיל את כולם ולכן נאלצנו לאכול במחזוריות. תוך כדי כך התיישבה לה בסוכה גם בחורה כשרה וצנועה, שלדבריה מקפידה על מצוות סוכה אע"פ שאינה חייבת בה. האם נכון היה לעשות כן ולמנוע ממי שחייב בסוכה מדאורייתא לשבת בה או שמא כיוון שהבחורה קיבלה על עצמה חיוב רק מצד המנהג, אין היא רשאית לדחות חיוב מצד הדין?
תשובה: מסתבר שהיא לא נהגה כשורה כי אם היא פטורה אז היא לא צריכה למנוע ממי שכן חייב בסוכה, הרצון שלה טוב אבל זה לא היה נכון לעשות.
שאלה: ברכת המזון על המוציא: בסעודת שבת, אם אכלתי רק את המוציא ולא אכלתי כלל לחם נוסף בשאר הסעודה, האם אני חייב לברך ברכת המזון?
תשובה: צריך לאכול כזית (כ-27-28) סמ"ק תוך זמן שיעור אכילת פרס (כ- 4 דקות) כדי לצאת ידי חובה בסעודת השבת ואז חייב בברכת המזון. בסעודה שלישית, אם קשה לו לאכול כזית פת יכול לצאת ידי חובה באכילת מיני מזונות, ואז רצוי שלא יאכל כלל פת, כיוון שיכנס לספק אם לברך על נטילת ידים, ולהלכה אין לברך על נטילת ידים אם אוכל פחות מכזית פת. הרב יאיר וסרטיל
שאלה: השתתפות בעליה לתורה ללא מחיצה: במסגרת בר מצוה שחוגגת משפחתי מתקימת עליה לתורה של בר המצוה (ללא תפילה) במרכז דוידסון שעל יד הכותל במסגרת פרטית-משפחתית מצומצמת. על מנת שנשתתף אני ואשתי מוכנים בני משפחתי לעמוד בנפרד גברים נשים אך ללא מחיצה. ברור הוא שאם לא נשתתף הקריאה תהיה מעורבת לגמרי וכן משפחתי תפגע מכך- שכן מבחינתם עשו השתדלות גדולה.
תשובה: חגיגת בר מצוה שאינה מצוה אינה ראויה לשם זה.
שאלה: הכנת יין בשמיטה: יש לי כמה שיחי ענבים בגינה והם מניבים הרבה פרי. ברצוני להכין מהם יין לשימוש ביתי. על אילו דברים עלי להקפיד?
תשובה: הכמות שאתה יכול לאסוף היא כמות של כ-80 קילו בלבד, כדי שתוכל לייצר כמות בייתית של ענבים. אינך יכול לאסוף לאחרים, אלא אך ורק למשפחתך, אפשר לכמות שנתית (כ-60 בקבוק). הקטיף צריך להעשות בצורה לא מקצועית, דהיינו בידים וכדו', וכמו כן יש להקפיד על השאריות שיש בהם קדושת שביעית. גם השתיה צריכה להעשות בקדושת שביעית. בברכת התורה והארץ הרב יהודה הלוי עמיחי
שאלה: מעשר כספים לבית : האם ניתן לקנות ספרים לבית מכספי מעשר? יש לציין שרק אנחנו נשתמש בהם.
תשובה: אין זה נחשב מעשר כספים. הרב יאיר וסרטיל
שאלה: בתי מלון בשבת: 1) אני יודע שהרבה שאלו את השאלה הזו, אבל האם תוכל לפרט פה את כל האיסורים בנוגע לבתי מלון ביום שבת (גם אלו שלא נשאלו)? 2) האם זה נכון שאסור ללכת לבריכה במלון בשבת, כי לאחרונה מישהו אמר לי שיש בעיה שמתנגבים אחרי זה (אם יש בעיה, כיצד ניתן לפתור אותה)?
תשובה: 1) בבתי מלון ישנם בעיות רבות בשהיה בשבת, רובן ככולם קשורות לכשרות המטבח בכלל ובפרט לנושא של בישול שבת באופנים השונים. בעיה זו ניתנת להיפטר רק על ידי שהיה במלון בעל תעודת כשרות טובה, במלון המחזיק משגיח כשרות גם בשבת עצמה. בנוסף ישנם בעיות של שערים חשמליים, דלתות הנפתחות בכרטיסים, מזגן ואורות הנדלקים אוטומטית עם כניסת אדם לחדר. כל זאת יש לוודא עם הנהלת המלון כי ניתן לבטלם. כמו כן יש לוודא כי ניתן לשהות במלון עד צאת השבת ולא רק עד הצהריים. ואינני מתייחס לאווירת השבת הקיימת בבתי מלון שאינן דתיים שאינה אווירה התואמת, על פי רוב, את האווירה הראויה לשבת, שבזה יש לדון בנסיבות וכו'. 2) שחיה בבריכה אסורה בשבת (ולא רק בבתי מלון). לכן הפיתרון הוא ללכת לשחות לפני השבת ולאחריה.
שאלה: אתרוג בשנה שלאחר שמיטה: שנה שעברה בהיותי באחד המחסנים של פרדסן גדול נאמר לי שהשנה כל האתרוגים ימכרו בקופסא סגורה בלי יכולת לבחור את האתרוג בגלל שנת השמיטה. רציתי לשאול למה בגלל שנת השמיטה אין אפשרות לבחור את האתרוג והוא נמכר סגור?
תשובה: כיוון שהאתרוגים השנה הם בקדושת שביעית ואין היתר לסחור בהם, על כן משווקים את האתרוגים דרך אוצרות בית דין, והם לוקחים עבור הוצאות, כדי שלא תהא פעולת מסחר רגילה משווקים את האתרוגים בקופסאות חתומות, דבר שמעיד שאין כאן מסחר רגיל, ועל כן אפשר לשלם עבור האתרוג שזהו מחיר ההוצאות של המגדל. בברכת התורה והארץ הרב יהודה הלוי עמיחי
שאלה: בישול ביצים בכלי שכשרותו מסופקת: האם ניתן לבשל ביצים קשות בכלי שיש ספק קטן בכשרותו היות וקליפת הביצים מונעת את המגע של הביצים עם הכלי? (ספק הכשרות של הכלי נובע מכך שיתכן, אך לא וודאי כי השתמשו בכלי פעם או פעמיים לבישול חלבי כאשר הכלי נועד לשימוש בשרי).
תשובה: אם זה כלי אסור, אזי גם לבשל בו יהיה אסור. לגבי הבישול החלבי, צריך לדעת אם זה היה בן יומו או לא, כי אם זה לא היה בן יומו, על אף שהכלי טעון הכשרה הביצים לא נאסרו.